Resolució 251/2020, de 23 d'abril
Administració: Ajuntament del Masnou
Trucades realitzades per la pròpia reclamant a la Policia Local queixant-se de soroll, i informes de les actuacions realitzades per la Policia Local.
La desestimació es justifica lacònicament en dos raons jurídiques: la primera, que la persona sol·licitant i reclamant no és persona interessada en l'expedient d'autorització al qual demana accedir; aquest argument ha de ser rebutjat considerant que és contrari al que expressament disposa l'article 18.2 LTAIPBG.
La segona raó adduïda per justificar la desestimació a l'expedient d'autorització d'aquesta activitat de càrrega i descàrrega és la presència de dades personals que han de ser protegides.
No motiva i justifica l'Ajuntament per què no permet l'accés parcial a l'expedient prèvia eliminació d'aquests dades personals, com correspondria d'acord amb l'article 25 LTAIPBG.
La Comissió coincideix amb el criteri de l'APDCAT i, en conseqüència, estima parcialment l'accés a l'expedient d'autorització de les activitats de càrrega i descàrrega de Dyalipa SL, prèvia eliminació de les dades identificatives de les persones físiques que hi apareguin com a representants de l'empresa i altres dades personals de terceres persones alienes a l'Administració que hi puguin aparèixer.
Desestimació parcial extemporània.
Número d'expedient de la reclamació: 110/2020
Informació reclamada: Trucades realitzades per la pròpia reclamant a la Policia Local queixant-se de soroll, i informes de les actuacions realitzades per la Policia Local.
L'article 29 RGAIP desenvolupa aquest precepte i concreta que també poden ser objecte de reclamació davant la GAIP les comunicacions que substitueixin les resolucions i l'incompliment material del dret d'accés, quan aquest ja ha estat reconegut expressament o presumpta.
D'acord amb aquests preceptes, la GAIP és competent per tramitar i resoldre aquesta Reclamació, ja que deriva d'una sol·licitud d'informació pública desestimada parcialment per una administració obligada per l'LTAIPBG (article 3.1.a LTAIPBG).
I l'article 20.1 de la mateixa llei afegeix que "El dret d'accés a la informació pública es garanteix a totes les persones d'acord amb el que estableix aquesta llei.
Per a aplicar límits al dret d'accés a la informació pública, l'Administració no disposa de potestat discrecional i ha d'indicar en cada cas els motius que jo justifiquen.
A més, els límits legals al dret d'accés a la informació pública no són d'aplicació automàtica i absoluta (l'encapçalament de l'article 21 LTAIPBG es refereix expressament a què els límits enumerats per aquest precepte "poden" dur a al denegació de l'accés sol·licitat), de manera que l'article 22 de la mateixa Llei requereix que siguin aplicats d'acord amb criteris de proporcionalitat i temporalitat: "Els límits aplicats al dret d'accés a la informació pública han d'ésser proporcionals a l'objecte i la finalitat de la protecció.
En aquest cas, els antecedents posen de manifest que la Comissió ha rebut totes les aportacions requerides per millor resoldre (informes de l'Ajuntament i de l'APDCAT).
Així mateix, és procedent entendre que la persona promotora d'aquest procediment consent que no s'apliqui la suspensió prevista per la disposició addicional 3a. del Reial Decret 463/2020, considerant que és inherent a l'acció de reclamació que ha exercit la pretensió d'obtenir una resolució del procediment en el termini més breu que sigui possible, i per tant l'eventual suspensió d'aquest procediment de reclamació perjudica els seus interessos.
Ateses les anteriors consideracions, és procedent continuar aquest procediment de Reclamació i resoldre.
D'acord amb els antecedents, l'objecte de la Reclamació és obtenir el registre o relació de trucades que la pròpia persona reclamant hauria fet a la Policia Local queixant-se del soroll que produïa l'empresa Macxipà, i els informes de les actuacions que havia realitzat la policia de resultes d'aquestes queixes seves.
L'Ajuntament ha respost extemporàniament durant aquest procediment amb l'escrit de l'Intendent cap de la Policia Local de 2 de març de 2020, que diu annexar "els escrit les novetats d'aquesta Policia Local números 201648491, 201658104, 201692560, 201663524 i 201693797 realitzades entre el any 2018 i 2019", als què prèviament podrien haver-se eliminat les dades personals de terceres persones, segons sembla desprendre's de l'escrit.
Això ha motivat que s'hagi demanat a l'APDCAT l'informe sobre l'adequació de l'accés reclamat a la normativa de protecció de dades personals previst a l'article 42.8 LTAIPBG.
Tot i que l'escrit de resposta no reuneix els requisits de la resolució establerts per l'LTAIPBG, i que és manifestament extemporani al termini per resoldre, podria ser adequat si es correspon amb una estimació de la sol·licitud i la informació que s'ha lliurat és completa, tal i com preveu l'article 34.8 LTAIPBG: si s'estima la sol·licitud i no s'ha produït oposició de tercers, la resolució pot ésser substituïda per una comunicació per la qual s'indica a l'interessat que pot accedir a la informació, o bé se li poden facilitar les dades directament.
Però sembla que, possiblement ("si escau", sic), la informació haurà estat tractada per eliminar-ne dades personals, d'acord el redactat de la resposta: "L'accés a aquesta informació és respectuosa amb el dret a la confidencialitat de les dades de caràcter personal de terceres persones que, si s'escau, també puguin trobar-se relacionades i que no hagin donat la seva autorització per la cessió de les seves dades de caràcter personal havent estat suprimida en compliment d'allò previst a la Llei orgànica 3/2018, de 5 de desembre, de protecció de dades de caràcter personal".
La informació que es va lliurar a la persona reclamant, annexa a aquell escrit, no s'ha fet arribar a aquesta Comissió, ni per part de l'Ajuntament ni de la persona reclamant, de manera que no és possible avaluar el seu contingut i determinar si s'han eliminat dades personals de forma adequada i justificada.
D'altra banda, la persona reclamant, després de rebre la resposta municipal, tampoc n'ha informat a la GAIP, com correspondria, de manera que es desconeix si es dóna per satisfeta amb la informació rebuda, o si la informació lliurada és incompleta.
Sense haver pogut consultar la informació ja lliurada ni les dades personals que s'haurien eliminat, en principi sembla plausible que el registre de trucades contingui informació de la persona que fa la trucada, que és la pròpia reclamant, de la persona que l'atén si s'identifica, que seria personal de la Policia Local i, per tant, sotmès al regim general d'accés previst a l'article 24.1 LTAIPBG, sens perjudici de què si es tractés d'un agent de policia, la seva identificació nominal pugui ser vàlidament substituïda pel seu TIP, que l'identifica professionalment.
En els informes de les actuacions derivades de les queixes, hi deuran constar, igualment, la identificació de la persona que ha realitzat la queixa que motiva l'actuació, la dels agents que han realitzat les actuacions, identificats pel seu TIP, i de les persones amb qui hagin realitzat les diligències d'investigació (persones treballadores o representants legals de l'empresa amb qui hagin contactat) i fins i tot de testimonis que als què s'hagi pogut prendre declaració en la comprovació de la queixa de la persona reclamant.
Les dades personals de la persona que ha realitzat la queixa a la Policia Local són, com es desprèn de la pròpia sol·licitud, les de la pròpia persona reclamant.
Per tant, i en relació amb les seves pròpies dades, és d'aplicació l'article 24.3 LTAIPBG, que remet al règim d'accés a dades pròpies previst a la normativa de protecció de dades personals.
En aquest sentit, el Reglament (UE) 2016/679 del Parlament Europeu i del Consell, de 27 d'abril, relatiu a la protecció de les persones físiques pel que fa al tractament de les dades personals (en endavant, RGPD), regula en el seu article 15 el dret de les persones afectades a conèixer la informació personal seva que estan tractant les administracions.
D'acord amb aquesta regulació, l'accés a les dades personals de la pròpia reclamant no s'ha de limitar, tenint en compte que s'aplicaria només quan es donin separades de dades d'altri (per exemple, les dades identificatives que li hagin pres en realitzar la trucada, però no les manifestacions o declaracions que la persona reclamant hagi fet sobre terceres persones en la trucada de queixa).
Pel que fa a les dades del personal públic, d'acord amb l'article 24.1 LTAIPBG, no s'han d'ometre de l'accés per bé que en la mesura en què sigui personal policial, la seva identitat pot ser vàlidament substituïda pel seu número de TIP, d'acord amb la normativa policial.
Quant a les dades de terceres persones físiques, sense haver pogut consultar l'expedient, no es pot descartar que hi figurin dades de caràcter sensible (per exemple, si consten declaracions d'algun veí que facin referència a l'estat de salut seu o d'un familiar, o a la comissió d'infraccions).
Si és així, caldrà eliminar-les de l'accés, per aplicació de l'article 23 LTAIPBG.
La resta de dades personals de tercers (previsiblement, les dades identificatives de les persones relacionades amb l'empresa amb les què hagi contactat la Policia Local en relació amb la queixa per soroll, així com les dades identificatives d'altres veïns o testimonis a qui hagin pres declaració) s'han de sotmetre al règim de ponderació previst a l'article 24.2 LTAIPBG, tenint en compte la finalitat de l'accés, que és el control de la gestió i seguiment que hagi realitzat l'Ajuntament de les queixes reiterades de la persona reclamant.
D'acord amb aquesta ponderació, no resulta justificat ni proporcionat sacrificar la seva privacitat, de manera que es mantindran les declaracions dissociades de les dades identificatives de qui les va fer, sempre que això eviti la identificació indirecta de les persones.
Aquest criteri és plenament coincident amb el què expressa l'APDCAT en el seu informe, en aquests termes:
"En la reclamació que ens ocupa, la reclamant manifesta que es produeixen càrregues i descàrregues fora de l'horari establert i que a més l'activitat del forn produeix fums i soroll que generen molèsties als veïns.
Per tant la finalitat del seu accés vindria justificat en la fiscalització i control l'actuació municipal com a conseqüència de les queixes reiterades dels veïns respecte de l'activitat esmentada.
Respecte de les dades identificatives de les persones representants de l'empresa titular de l'activitat denunciada que podrien constar en la documentació sol·licitada, no es tracta de dades que per la seva naturalesa requereixin, en principi, una protecció o confidencialitat específica.
No obstant això, l'aplicació del principi de minimització previst a l'article 5.1.c) de l'RGPD, ens portaria a concloure que la finalitat perseguida per la normativa de transparència es podria assolir igualment sense necessitat de sacrificar la privacitat d'aquestes persones, el coneixement de la identitat de les quals no aportaria cap element amb transcendència per a la transparència de l'activitat pública ni, en el cas concret del reclamant, per a l'exercici del seu dret a fiscalitzar i controlar l'activitat municipal.
Per tant no resultaria justificada la seva revelació.
Finalment, no es pot descartar que a l'expedient pugui haver altres dades personals que puguin constar en la documentació justificativa requerida al sol·licitant (per exemple dades de persones que hagin intervingut com a testimonis).
A manca d'una major concreció en la informació de que disposem no ens podem pronunciar sobre la comunicació d'aquestes dades.
Ara bé, tenint en compte que la finalitat de l'accés és conèixer si l'administració municipal ha actuat com a conseqüència de les queixes presentades sembla que, en principi, la finalitat de transparència perseguida es podria assolir igualment sense l'hipotètic sacrifici de la privacitat d'aquests tercers que eventualment puguin constar en la documentació sol·licitada.
La normativa de protecció de dades no impediria l'accés al registre de trucades fetes pel reclamant a la Policia Local de l'Ajuntament del Masnou durant els anys 2018 i 2019 en relació amb les molèsties causades per l'activitat d'un forn de pa, incloent la identificació de la persona que ha atès la trucada, que hauria de fer-se a través del TIP en cas de ser agent de la Policia Local.
La normativa de protecció de dades tampoc impediria l'accés a les dades de persones jurídiques que constin a les actuacions i/o informes elaborats per la Guardia Urbana, incloent la identificació dels empleats públics que han intervingut en les actuacions, que hauria de fer-se a través del TIP en cas de ser agent de la Policia Local.
En canvi, s'hauria d'ometre d'aquesta informació les dades identificatives de les persones físiques que representen a l'empresa denunciada així com altres dades personals de tercers que no siguin rellevants per a la finalitat de transparència perseguida."
En conseqüència, i a falta d'informació directa sobre el contingut de la informació lliurada, i sense disposar tampoc d'al·legacions de la persona reclamant sobre el contingut, es presumeix que la limitació de dades personals practicada a la informació s'ajusta a aquests criteris i es declara la pèrdua sobrevinguda de l'objecte de la reclamació amb la informació entregada a la persona reclamant amb data 2 de març.
Això no obstant, la persona reclamant podrà, si la informació rebuda és parcial o està limitada de forma més restrictiva del què s'ha establert en aquesta resolució, posar-ho en coneixement de la GAIP perquè, en exercici de les seves funcions de seguiment de l'execució de les seves resolucions, pugui requerir a l'Ajuntament a què completi la informació.
Sobre la base dels antecedents i fonaments jurídics exposats, el Ple de la GAIP, en la sessió de 23 d'abril de 2020, resol per unanimitat:
Contra aquesta resolució, que posa fi a la via administrativa, es pot interposar recurs contenciós administratiu davant el Tribunal Superior de Justícia de Catalunya en un termini de dos mesos, a comptar de l'endemà de la notificació de la resolució, d'acord amb la Llei 29/1998, de 13 de juliol, reguladora de la jurisdicció contenciosa administrativa, sens perjudici del què disposa la disposició addicional tercera del Reial decret 463/2020, de 14 de març, pel que es declara l'estat d'alarma per a la gestió de la situació de crisi sanitària ocasionada pel covid-19.